open-index/open-wikipedia-markdown huggingface dataset:
Zoelas

miniatura|dereita|Mapa das tribos ástures.
Os **zoelas** eran unha antiga tribo celta de Gallaecia, un pobo ástur que viviu no norte do actual Portugal, na rexión de Tras os Montes, e na fronteira con Zamora, configurando un dos *populi* de maior extensión territorial coñecidos da Península Ibérica. O seu territorio sitúase entre as montañas de Serra da Nogueira e as montañas de Mogadouro. A súa principal cidade chamábase Curunda, nome que se repite na onomástica da provincia de Zamora, en Villalazán, *Curundae Balaesi*.

Os zoelas tamén son mencionados en altares atopares en Braganza, concretamente no castro de Avelãs. Este pobo deixou estelas funerarias decoradas con símbolos circulares, simbolizando o sol e con deseños animais como o porco e o cervo. Os zoelas son de orixe descoñecida. Moitos autores considéranos unha das etnias máis antigas da Península Ibérica. 

O liño cultivado polos zoelas, foi nomeado por Plinio e chegou a ter sona en Roma.   

## Táboa de Astorga 
[miniatura|270px|*Táboa dos zoelas* ou *Táboa de Astorga* é un texto xurídico realizado sobre unha placa de [bronce (32x24 cm) de forma cuadrangular e coroada por un frontón triangular en cuxo interior aparece a data consular. Atópase no Staatliche Museen de Berlín.]]

No Museo de Berlín consérvase a chamada *Táboa de Astorga* ou *Táboa dos zoelas*. A táboa recolle un pacto de hospitalidade de data non precisada e as súas posteriores renovacións nos anos 27 e 152 entre dous grupos tribais dos zoelas, os desoncos e os tridiavos.

## Notas 
## Véxase tamén 
### Bibliografía 
* 
### Outros artigos 
* Lista de tribos celtas
Rally Ría de Vigo de 1986

O **Rally Ría de Vigo de 1986** foi a primeira proba da primeira tempada do Campionato de Galicia de Rallys de Terra. Celebrouse en Vigo o 27 de abril de 1986 e o vencedor foi o piloto local Serafín Oitabén a bordo dun Citroën Visa.
## Clasificación final 
## Notas
Ceca de Londinium

A **ceca de Londinium** foi un obradoiro monetario do Imperio Romano establecido na cidade de Londinium (a actual Londres). 

## Historia 
A ceca foi fundada polo usurpador Carausio en torno ao ano 286, xunto coa ceca de Camulodunum. Carausio cuñou aí moedas de ouro, de prata e de cobre. Ata ese momento, a Britania romana non tivera activo ningún outro establecemento de cuñaxe de moeda.

A partir de aí reabriu de xeito efémero baixo o usurpador Magno Máximo (383-388), coa denominación de Augusta (con marca de ceca AVG).

## Marcas de ceca 
As marcas de ceca máis utilizadas polo obradoiro monetario de Londinium foron: AVG, AVGOB (*Augustae obryzum*), AVGPS, L, LD, LG, LI, LN, LON, LVG, LVGD, LVGPS, ML (*Moneta Londinii*), MLL, MLN, MSL, PL (*percussa Londinii*), PLN, PLON e SML (*Sacra Moneta Londinii*).

## Notas 
## Véxase tamén 
### Outros artigos 
* Cecas da Antiga Roma

### Bibliografía 
* De Salis, J. F. W. (1867). "Roman Coins Struck in Britain". En *The Numismatic Chronicle and Journal of the Numismatic Society*. RNS. Londres. Vol. 7. Páxinas 57-62, 250.
* Hill, G. F. (1928). *An Inventory of the Historical Monuments in London. Volume 3. Roman London*. Royal Commission on Historical Monuments. Londres.
* Mattingly, H. (1928). *Roman coins from the earliest times to the fall of the western empire.* Taylor & Francis.
*Maurice, J. (1900). "L'atelier monétaire de Londres (Londinium) pendant la période constantinenne". En *Numismatic Chronicle.* 3ª serie. Nº 20. Páxinas 108-147.
* Mayreder, F. (1947). "Londinium or Augustodunum". En *The Numismatic Chronicle and Journal of the Royal Numismatic Society*. RNS. Londres. Vol. 7. Nº 3/4. Páxinas 122-125.
* (RIC): *Roman Imperial Coinage* (1923-1994). 10 volumes.
Oldřich Nejedlý

**Oldřich Nejedlý**, nado o 26 de decembro de 1909 en Žebrák (Austria-Hungría) e finado o 11 de xullo de 1990 en Rakovník (Checoslovaquia), foi un futbolista checo famoso por ser o máximo goleador do Mundial de Fútbol de 1934 en Italia, ao anotar 5 goles nun total de 4 partidos.
Balastro

[250px|thumb|Base de balastro sobre a que se asentan os [raíl|raís dunha vía férrea.]]
O **balastro** é un tipo de material formado pola mestura de grava grosa e pedra machucada sobre o que se asentan as travesas que suxeitan os raís das vías do ferrocarril.

## Etimoloxía 
Balastro deriva da palabra inglesa *ballast*, que significa "lastre", e fai referencia ao material empregado antigamente como lastre das embarcacións.

## Obtención 
Obtense triturando rochas sas e debe cumprir certas especificacións en canto a calidade da material nai e na súa granulometría. Transpórtase en camións ata onde pode ser cargado en trens especiais con moegas que permiten a súa descarga na vía.

## Funcións 
O balastro utilízase xeralmente como base de pavimentacións, tanto de pavimentos continuos como o aglomerado de pavimentos por pezas, tal como o empedrado. 

De maneira similar, o balastro de vía cumpre a función de achegar estabilidade á vía férrea, facendo que permaneza coa xeometría dada durante a súa construción. Adicionalmente cumpre outras tres funcións importantes:
*Distribúe as presións que transmite a vía ao terreo, facendo que sexan admisibles para este.
*Ofrece unha moi bo amortecemento das vibracións que xera o convoi ao deslizarse sobre os raís.
*Permite unha boa drenaxe das augas pluviais, evitando que se deteriore o conxunto.

O seu uso en liñas de alta velocidade é pouco frecuente, xa que a altas velocidades é frecuente que os grans que o compoñen se desprendan (fenómeno coñecido como voo de balastro), podendo danar compoñentes críticos do tren. Isto fai que na construción deste tipo de liñas se prefira construír unha plataforma de formigón, moito máis cara, pero moito máis fiable. Como solución, tamén se desenvolveron travesas cunha forma aerodinámica especial para evitar este tipo de desprendementos.

## Especificacións típicas 
***Ensaio de desgaste**: a porcentaxe de desgaste da pedra partida ensaiada polo procedemento de Los Ángeles (Norma ASTM C535, Degradación por abrasión de Agregados Grandes, gradación F), non será maior do 22% como porcentaxe máxima admisible.
***Ensaio de durabilidade**: para os materiais de orixe basáltica esíxese unha degradación inferior a 65% cando se ensaie en solución de dimetil sulfóxido. Para o resto dos materiais esíxese unha degradación inferior ao 12 % cando se ensaie en solución de sulfato de sodio.
***Tamaño de gran**: debe permitir a drenaxe da formación e debe proporcionar unha unión adecuada entre partículas, de forma que se manteña a estabilidade da vía.

## Notas 
## Véxase tamén
Bloqueo (ferrocarril)

[right|200px|thumb|[Sinalización ferroviaria|Sinais luminosos dun bloqueo automático en Alemaña.]]
O **bloqueo** é o sistema que permite organizar a circulación dos trens, de maneira que non choquen durante a súa marcha. Isto conséguese evitando que dous trens coincidan simultaneamente nun mesmo punto, xa sexa por choque frontal, alcance do tren precedente, ou no ángulo de converxencia de dúas vías. 

Unha liña férrea está sempre dividida en tramos, denominados cantóns, cuxa lonxitude e tipo dependerán, entre outros factores, do sistema de bloqueo existente no devandito tramo. En condicións normais, en cada cantón, só pode haber un tren circulando. Para evitar que dous ou máis trens accedan ao mesmo cantón, utilízanse precisamente os sistemas de bloqueo. 

A forma na que se realiza o bloqueo depende da tecnoloxía dispoñible, desde simples acordos verbais para evitar que dous trens accedan á mesma vía, ata complexos sistemas informatizados que comproban en todo momento a posición dos trens.

## Véxase tamén 
*Cantón ferroviario
Espazo Común

**Espazo Común** (ESCO) é un partido político galego de centro-esquerda, fundado polo exsecretario xeral do PSdeG-PSOE e exalcalde do Carballiño Pachi Vázquez. 

## Historia 
Espazo Común foi presentado o 28 de febreiro de 2019 por Pachi Vázquez e outros antigos militantes socialistas da provincia de Ourense como "movemento cidadán de acción política de ámbito galego, e socialdemócrata, galeguista, constitucionalista e progresista", tendo como reto máis inmediato a presentación de candidaturas nas eleccións municipais do mes de maio.

### Eleccións municipais de 2019 
Nestes comicios Espazo Común concorreu en diversos municipios da provincia de Ourense mais no concello coruñés de Tordoia, nutríndose de exintegrantes do PSdeG. Obtivo un total de 10 concelleiros, 9 na provincia de Ourense e 1 na provincia da Coruña. Os mellores resultados conseguiunos en Piñor, onde concorría o exalcalde socialista Francisco Fraga Civeira que logrou 3 edís e un 35% dos votos, se ben non recuperou a alcaldía dado que o PPdeG logrou maioría absoluta. Outra praza en que Espazo Común obtivo un bo resultado foi o Carballiño, onde a candidatura encabezada polo propio líder Pachi Vázquez conseguiu 3 concelleiros e 18% dos votos, se ben non foi determinante dado que o PSdeG recuperou a maioría absoluta. Outras localidades en que lograron representación, neste caso cun só edil, foron Amoeiro, Maceda, Carballeda de Valdeorras e Tordoia.

Espazo Común concorreu ás eleccións ao Parlamento de Galicia de 2020 en coalición con Recortes Cero e Os Verdes na provincia de Ourense. A candidatura encabezouna Francisco Fraga Civeira e logrou un discreto 0,54% dos votos nesta circunscrición.

### Eleccións municipais de 2023 
Para as eleccións municipais de 2023 a formación presentou máis candidaturas e espallouse máis aló de Ourense, conseguindo novos integrantes exsocialistas en Santa Comba e Mazaricos e de Ciudadanos na cidade de Pontevedra. Tamén apostou pola coordinación co Partido Galego e a formación lucense Galicia Sempre, encabezada polo alcalde exsocialista de Becerreá Manuel Martínez Núñez. Finalmente, acadou 13 concelleiros en toda Galicia (entre eles, 5 no Carballiño, 1 en Ames, 1 na Guarda) 3 máis ca nas eleccións de 2019, e conseguiron entrar no goberno municipal da Guarda tras pactar co PP.

## Notas
Du forsvinder

***Du forsvinder*** é un filme dinamarqués de 2017 dirixido por Peter Schønau Fog. Baséase na novela homónima de Christin Jungersen. O filme estreouse na sección de Presentacións Especiais do Festival Internacional de Cinema de Toronto de 2017. Foi escollido como candidato de Dinamarca para o Óscar ó mellor filme en lingua non inglesa na 90ª edición dos premios, mais finalmente non foi nomeado.

## Personaxes 
* Trine Dyrholm como Mia Halling
* Nikolaj Lie Kaas como Frederik Halling
* Michael Nyqvist como Bernard Berman
* Sofus Rønnov como Niklas Halling
* Mikkel Følsgaard como Prosecutor
* Emilie Koppel como Emilie

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Under sandet

***Under sandet*** é un filme dinamarqués-alemán de 2015 dirixido por Martin Zandvliet. Foi elixido para a súa estrea na sección Plataforma do Festival Internacional de Cinema de Toronto de 2015. Foi escollido como candidato de Dinamarca, e finalmente nomeado, para o Óscar ó mellor filme en lingua non inglesa na 89ª edición dos premios.

O filme está inspirado en feitos reais e conta a historia de prisioneiros de guerra alemáns enviados a limpar campos de minas en Dinamarca despois do remate da segunda guerra mundial.

## Sinopse 
O sarxento do exército dinamarqués Carl Leopold Rasmussen é encargado de dirixir un pelotón de prisioneiros do exército alemán en maio de 1945, despois da liberación de Dinamarca na segunda guerra mundial. A súa misión é limpar de minas terrestres unha praia do oeste de Dinamarca. Rasmussen odia profundamente os alemáns, aos que considera inimigos que invadiron a súa patria, e manifesta ese odio con agresións e vexacións aos prisioneiros cada vez que pode. A Rasmussen asígnanlle un grupo de catorce soldados cunha media de vinte anos. Ao velos, non se acovarda ante a realidade de seren adolescentes.

## Personaxes 
* Roland Møller como Sarxento Carl Leopold Rasmussen 
* Mikkel Boe Følsgaard como Capitán Ebbe Jensen
* Laura Bro como Karin
* Louis Hofmann como Sebastian Schumann
* Joel Basman como Helmut Morbach
* Oskar Bökelmann como Ludwig Haffke
* Emil Belton como Ernst Lessner
* Oskar Belton como Werner Lessner
* Leon Seidel como Wilhelm LeBern
* Karl Alexander Seider como Manfred
* Maximilian Beck como August Kluger
* August Carter como Rodolf Selke
* Tim Bülow como Hermann Marklein
* Alexander Rasch como Friedrich Schnurr
* Julius Kochinke como Johann Wolff
* Zoe Zandvliet como Elizabeth

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
* 
* Ficha en RottenTomatoes
Krigen

***Krigen*** é un filme dinamarqués de 2015 escrito e dirixido por Tobias Lindholm, e protagonizado por Pilou Asbæk e Søren Malling. Conta a historia dunha empresa militar dinamarquesa en Afganistán que está a loitar contra os talibáns mentres tenta protexer os civís, ó tempo que o comandante é acusado de cometer un delito de guerra. O filme foi escollido como candidato de Dinamarca para o Óscar ó mellor filme en lingua non inglesa na 88ª edición dos premios, sendo finalmente nomeado.

## Personaxes 
* Pilou Asbæk como Claus Michael Pedersen
* Søren Malling como Martin R. Olsen
* Dar Salim como Najib Bisma
* Tuva Novotny como Maria Pedersen
* Charlotte Munck como Lisbeth Danning
* Dulfi Al-Jabouri como Lutfi "Lasse" Hassan

## Produción 
O filme producido por Nordisk Film co apoio de DR TV e recibiu oito millóns de coroas dinamarquesas do Instituto de Cinema de Dinamarca. A rodaxe tivo lugar en Copenhagen, en Konya (Turquía) e en Almería, España. A rodaxe rematou en xaneiro de 2015. Agás os personaxes principais, os soldados do filme son interpretados por soldados reais dinamarqueses que serviron en Afganistán.

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Paulinho Paiakan

**Paulinho Paiakan**, finado o 16 de xuño de 2020, foi un líder do pobo caiapó, unha tribo indíxena do Brasil. Liderou aos caiapó nas súas protestas contra a destrución da selva amazónica. 

## Traxectoria 
Paiakan foi contratado polo goberno brasileiro en 1971 para facilitar a construción do sistema de estradas trans-amazónicas polas terras do pobo caiapó. Unha vez que Paiakan viu a natureza do proxecto de primeira man, deixou o traballo e comezou a mobilizar ao seu pobo contra o proxecto.  Xunto a un grupo de persoas da súa vila natal, estableceu unha nova aldea chamada Aukre, onde se propuxo gravar a destrución da selva e das tradicións caiapó. 

Deuse a coñecer no escenario mundial percorrendo Europa e América do Norte con comparecencias públicas e discursos, coa colaboración da Rede Amigos da Terra, o Fondo Mundial para a Vida Silvestre e o Grupo de Apoio aos Caiapó de Chicago nunha campaña contra o proxecto da presa de Altamira. Na Universidade de Chicago declarou:  O bosque é unha cousa grande; ten persoas, animais e plantas. De nada serve salvar os animais se se queima o bosque; non ten sentido salvar o bosque se as persoas e animais que viven nel son asasinadas ou expulsadas. Os grupos que intentan salvar as razas de animais non poden gañar se as persoas que intentan salvar o bosque perden; a xente que intenta salvar aos indíxenas non pode gañar se algún dos outros perde; os indíxenas non poden gañar sen o apoio destes grupos; pero os grupos non poden gañar tampouco sen o apoio dos indíxenas, que coñecen o bosque e os animais e poden contar o que lles está pasando. Ninguén de nós é o suficientemente forte como para gañar só; xuntos podemos ser o suficientemente fortes como para gañar.  O Banco Mundial anunciou que non concedería a Brasil un préstamo para o proxecto despois desta campaña e da protesta en Altamira.

## Acusación de violación e xuízo 
En 1992, Paiakan foi acusado de violar a unha muller xove e branca á que contratara para dar titorías aos seus fillos. En 1994 foi absolto, pero nun novo xuízo en 1999 foi condenado a seis anos de prisión. O asunto estigmatizou non só a Paiakan, senón a todo o movemento de pobos indíxenas do que fora unha figura clave. 

## Morte 
Paiakan faleceu o 16 de xuño de 2020 no Hospital Público Rexional do Araguaia en Redenção, Pará, pola COVID-19. Tiña ao redor de 65 anos no momento da súa morte.

## Notas
Aliaxes de aluminio

[miniatura|upright=1.2|[Cadro (bicicleta)|Cadro de bicicleta de aliaxe de aluminio soldada.]]
As **aliaxes de aluminio** son aliaxes nas cales o metal predominante é o aluminio (Al). Os elementos máis habituais cos cales se alía o aluminio son o cobre, o magnesio, o manganeso, o silicio, o estaño e o zinc.

## Características
Divídense en dous grupos principais; as aliaxes de fundición e as aliaxes forxadas, que á vez subdivídense segundo si se poden someter a tratamento térmico ou non. Un 85% de todo o aluminio úsase para produtos forxados, coma por exemplo chapa laminada, folla de aluminio e extrusións. As aliaxes fundidas ofrecen unha boa relación calidade-prezo polo seu baixo punto de fusión, malia que teñen menor resistencia á tracción ca os forxados. O principal sistema de aliaxes de aluminio fundidos é Al-Si, no cal os altos niveis de silicio (4,0–13%) ofrecen boas propiedades de fundición. As aliaxes de aluminio teñen un amplo uso nas estruturas de enxeñería e os compoñentes que requiren un baixo peso ou resistencia á corrosión.
## Notas
93 Days

***93 Days*** é un filme nixeriano de 2016 dirixido e co-producido por Steve Gukas. Baséase en feitos reais e conta a historia do gromo de ébola en Nixeria no ano 2014, así como a súa contención exitosa polos traballadores de saúde dun hospital de Lagos. Está protagonizado por Bimbo Akintola, Danny Glover e Bimbo Manuel. É unha coprodución entre Native FilmWorks, Michel Angelo Production e Bolanle Austen-Peters Production.

## Personaxes 
* Bimbo Akintola como doutora Adadevoh
* Bimbo Manuel como Wasiu Gbadamosi
* Danny Glover como doutor Benjamin Ohiaeri
* Keppy Ekpeyong Bassey como Patrick Sawyer
* Somkele Iyamah-Idhalama como doutora Ada Igonoh
* Tim Reid como doutor Adeniyi Jones
* Charles Etubiebi como Bankole Cardoso
* Alastair Mackenzie como doutor David Brett-Major

## Notas 
## Véxase tamén 
### Outros artigos 
* Ébola
### Ligazóns externas 
*
Ramón Fernández

***Ramón Fernández Cid**, avogado e político galego (m. 1905).
***Ramón Fernández Mato**, xornalista, escritor e político galego (1889-1980).
***Ramón Fernández Rico**, político galego (1891-1937).
***Ramón Fernández Cobas**, xornalista e empresario galego (1901-1996).
***Ramón Fernández Fernández-Mosquera**, maxistrado, xornalista e escritor galego (1912-1977).
***Ramón Fernández Álvarez**, **Tito Fernández**, director de cine español (1930-2006).
***Ramón Fernández Gacio**, perito agrícola e político galego (m. 2003).
***Ramón Fernández Reboiras**, xornalista e escritor galego (n. 1961).
***Ramón Fernández Docobo**, futbolista galego (n. 1962).
***Ramón Fernández Sarasquete**, futbolista galego (n. 1979).
Indian Remote Sensing Satellite

**Indian Remote Sensing Satellite** ou **IRS** é o nome dunha serie de satélites de observación da Terra indios.

## Características 
Os satélites IRS son satélites gobernamentais adicados á observación terrestre mediante sensores remotos en satélites para o estudo da Terra, o descubrimento e xestión de recursos e a axuda en emerxencias.

## Historial de lanzamentos 
## Notas 
## Véxase tamén 
### Outros artigos 
*Vostok 2M
*Molniya M
*PSLV
August Ames

**August Ames**, nada **Mercedes Grabowski** en Antigonish o 23 de agosto de 1994 e finada en Camarillo o 5 de decembro de 2017, foi unha modelo e actriz pornográfica canadense. Apareceu en case 270 filmes e recibiu varias candidaturas para os premios AVN. 

## Traxectoria 
De ascendencia polaca e tamén con sangue afroamericana. Súa nai padecía trastorno bipolar e tanto ela como seu pai traballaban no exército e, aínda que naceu en Nova Escocia, criouse en Petawawa en Ontario ao estar seus pais destinados na súa gornición. Ames afirmou que sufriu reiteradamente abusos sexuais por parte do seu avó paterno pero que o seu pai non lle deu credibilidade e con doce anos enviouna a vivir durante un tempo nunha casa de acollida e foi ao instituto en Oromocto en Nova Brunswick. A partir dos catorce anos traballou durante dous veráns nun rancho en Colorado Springs no estado norteamericano de Colorado, o seu traballo consistía principalmente en limpar as cortes e darlles cursos de equitación a nenos discapacitados. Tras rematar os estudos foi instrutora de ioga e zumba. Para darlle un xiro á súa vida envioulles peticións de traballo a diversas axencias de modelos para adultos.

### Actriz porno 
A súa traxectoria como actriz porno comezou con 19 anos en novembro de 2013. A súa primeira actuación foi unha escena en solitario de fetichismo de lencería, a súa primeira escena cun home foi para o filme *Selfies* de Wicked Pictures e ao longo da súa carreira evitou toda escena anal.
Traballou en arredor de 270 filmes. Foi candidata a catro AVN Awards, tres deles á mellor artista feminina do ano. En 2016 actuou nun filme non pornográfico *Model for Murder: The Centerfold Killer*

En decembro de 2017 negouse a rodar unha escena para EroticaX ao coñecer que o actor co que tiña que relacionarse traballara en filmes porno gais e non se sometera a probas de enfermidades de transmisión sexual. O 3 de decembro de 2017 Ames chiou en Twitter o seu malestar e axiña xurdiu un debate na rede social, con críticas e acusacións de homofobia .

### Morte 
O 5 de decembro, dous días despois, atopárona morta nun parque na localidade californiana de Camarillo A oficina de medicina legal do condado de Ventura estableceu que fora un suicicido debido a asfixia por enforcamento. Na autopsia, os resultados toxicolóxicos revelaron que no momento da súa morte no seu sistema había restos de cocaína, marihuana, o antidepresivo Sertralina e o ansiolítico Alprazolam. Fontes próximas á vítima afirmaron que foi o acoso virtual o que conduciu á súa morte

## Notas
Dionne Warwick

**Marie Dionne Warrick**, nado en East Orange, Nova Jersey, 12 de decembro de 1940, de nome artístico **Dionne Warwick**, é unha cantante estadounidense de soul e pop. E irmá de Dee Dee Warwick, sobriña de Cissy Houston e curmá de Whitney Houston.

Gañadora de seis premios Grammy, Warwick vendeu máis de 85 millóns de discos en todo o mundo. O traballo musical máis eloxiado de Dionne Warwick foi o que realizou cos compositores Hal David e Burt Bacharach. 

## Traxectoria 
Iniciouse na música como cantante gospel coa súa familia. O seu debut en solitario da man de Burt Bacharach en 1962 ("Don't Make Me Over") apareceu por unha errata de imprenta baixo o apelido Warwick, non *Warrick*; un erro que propiciou o nome artístico de Dionne para o resto da súa carreira. Este sinxelo tivo un certo éxito, situación que non volveu repetirse ata 1964 con "Anyone Who Had a Heart" e "Walk on By", sendo este último un éxito no Reino Unido. Sucedéronlles outros ata 1971 en que abandonou a discográfica Scepter por unha forte disputa mantida con Bacharach.

Entre as súas interpretacións máis lembradas están "Alfie", "I Say A Little Prayer For You", "Promises, Promises", "This Girl's In Love With You", "Endless Love" (canción que gravou con Barry White e que tamén interpretou con Tom Jones), "I Always Get Caught in The Rain", "Who Can I Turn To" ou "I'll Never Fall in Love Again".

Na súa etapa posterior en *Warner*, conseguiu o éxito co tema "Then Came You", de 1974 escrito por Thom Bell e Linda Crede e interpretado nun dueto con The Spinners.

En 1979 obtivo o éxito con "I'll Never Love This Way Again", unha balada pop escrita por Richard Kerr e Will Jennings, producida por Barry Manilow, canción que recibiu un Grammy en 1980. A balada alcanzou o número 5 nos Billboard Hot 100, e a canción e o álbum onde se incluía recibiron a cualificación de ouro por vender máis dun millón de copias nos Estados Unidos e o Canadá. Neste segundo país a pista acadou o número 6 durante varias semanas consecutivas. O éxito incluíuse no álbum debut homónimo de Dionne Warwick.

Na década dos 80, e tras un novo cambio de selo discográfico, obtivo un novo éxito con "Heartbreaker" en 1982, canción composta por The Bee Gees coa voz de Barry Gibb no coro. A partir dese momento as súas gravacións foron espazándose, ata unha subida de popularidade en 2006 cun álbum de duetos (*My Friends & Me*).

O 16 de outubro de 2002, Dionne Warwick foi nomeada Embaixadora de Boa Vontade da Organización das Nacións Unidas para a Agricultura e a Alimentación (FAO).

En marzo de 2013, saltou a noticia de que a cantante se declarou en bancarrota, con débedas acumuladas duns dez millóns de dólares.

## Discografía 
## Notas 
## Véxase tamén 
### Ligazóns externas 
*VH1 Site 
**Rolling Stone* site
*The Scepter Records Story
Kumārila Bhaṭṭa

**Kumārila Bhaṭṭa** foi un filósofo hindú ou brahmánico e estudoso Mīmāṃsā indio que floreceu arredor do ano 700. É célebre por moitos dos seus traballos sobre o Mimamsa, como *Mimamsaslokavarttika*. Bhaṭṭa foi un devoto crente na validez suprema do mandato védico, un gran defensor do Pūrva-Mīmāṃsā e un ritualista confirmado. O *Varttika* está escrito principalmente como un subcomentario sobre o comentario de Sabara sobre os Purva Mimamsa Sutras de Jaimini. Algúns estudosos clasifican a súa filosofía como reslismo existencial.

Os estudosos difiren sobre as opinións de Kumārila Bhaṭṭa sobre un Deus persoal. Por exemplo, Manikka Vachakar cría que Bhaṭṭa promovía un Deus persoal (saguna brahman), que entra en conflito coa escola Mīmāṃsā. En *Varttika*, Kumārila Bhaṭṭa chega lonxe ata discutir a teoría do Deus creador e mantén que as accións impostas no Veda tiveron resultados definitivos sen interferencia externa.

Kumārila tamén está considerado como o creador da formulación lóxica da crenza Mimamsa de que os Vedas non teñen autor (apauruṣeyā). En particular, destaca a súa defensa contra as posicións budistas medievais sobre os rituais védicos. Algúns pensan que isto contribuíu á decadencia do budismo na India, porque a súa vida coincide co período en que o budismo comezou a declinar. A súa obra influíu fortemente noutras escolas filosóficas indias, coas excepcións de que mentres a escola Mimamsa considera os Upanishads subordinados aos Vedas, a escola Vedanta non o cre.

## Obras 
* *Shlokavartika* ("Exposición nos versos", comentario sobre a obra de Shabara ''Commentary on Jaimini's *Mimamsa Sutras, Bk. 1, Ch. 1)
* *Tantravartika* ("Exposición sobre as ciencias sagradas", comentario sobre a obra de Shabara *Commentary on Jaimini's *Mimamsa Sutras, Bk. 1, Ch. 2–4 e Bks. 2–3) 
* *Tuptika* ("Exposición completa", comenatrio sobre a obra de Shabara *Commentary on Jaimini's *Mimamsa Sutras, Bks. 4–9)
* Kataoka, Kei, *Kumarila on Truth, Omniscience and Killing. Part 1: A Critical Edition of Mimamasa-Slokavarttika ad 1.1.2 (Codanasutra). Part 2: An Annotated Translation of Mimamsa-Slokavarttika ad 1.1.2 (Codanasutra)* (Wien, 2011) (Sitzungsberichte der philosophisch-historischen Klasse, 814; Beiträge zur Kultur- und Geistesgeschichte Asiens, 68).

## Notas 
## Véxase tamén 
### Bibliografía 
*Arnold, Daniel Anderson. *Buddhists, Brahmins, and Belief: Epistemology in South Asian Philosophy of Religion*. Columbia University Press, 2005. .
*
*Bhatt, Govardhan P. *The Basic Ways of Knowing: An In-depth Study of Kumārila's Contribution to Indian Epistemology*. Delhi: Motilal Banarasidass, 1989. .
*
*
*
*
*
*Sheridan, Daniel P. "Kumarila Bhatta", en *Great Thinkers of the Eastern World'', ed. Ian McGready, Nova York: Harper Collins, 1995. 
*

### Ligazóns externas 
* Text of Mimamsalokavarttika by Kumarila Bhatta (in transliterated Sanskrit)
Ganges, Hérault

miniatura|250px|L'hôtel de ville (Casa do concello).
**Ganges** (en occitano **Gange**) é unha vila e comuna francesa situada no departamento de Hérault, na rexión de Occitania.

## Xeografía 
Situado a unha altitude entre os 138 e os 540 msnm, o concello ocupa unha superficie de 7,16 km2.

No ano 2017 contaba cunha poboación de 4 024 habitantes (que medrou un 1,13 % con relación a do ano 2012). Polo tanto, no ano citado a súa densidade de poboación era de 562 hab./km2.

Está situada a 45 km ao norte  de Montpellier (a capital do departamento), a 60 km ao noroeste de Nîmes, a 50 km ao suroeste de Alès, e a 108 km ao oeste de Avignon.

## Historia 
A vila de Ganges é moi antiga, xa que se menciona na época galo-romana co nome de *Aganticum*.

Un forno de cal nas aforas de Ganges cítase nun contrato de asociación para a súa explotación en 1575.

Durante a Revolución Francesa, os cidadáns do pobo reuníronse nunha sociedade revolucionaria, denominada *Société populaire républicaine*, no ano II.

## Galería de imaxes 

Ganges (Hérault, Fr), l'église.JPG|A igrexa católica.
Ganges (Hérault, Fr) temple protestant.JPG|O templo protestante.
Markthalle Ganges (FR) 2011-innen.JPG|O mercado en 2011.
Ganges - Herault.jpg|O río Hérault en Ganges. Tarxeta postal de 1929.
Ganges - Rue Jeu.jpg|Rue Jeu de Ballon. Tarxeta postal de 1929.

## Notas 
## Véxase tamén 
### Bibliografía 
*
*
*

### Ligazóns externas 
* Site officiel de la ville de Ganges
* Ganges sur le site de l'Office de tourisme Cévennes Méditerranée
* Ganges site officiel de Ganges 1900 
* Ganges sur le site de l'Institut géographique national
* Ganges en Géoportail.
Bamboo

**Bamboo** foi unha banda filipina de rock alternativo formada no ano 2003 polo vocalista Bamboo Mañalac, o baixista Nathan Azarcon, o guitarrista Ira Cruz e o batería Vic Mercado. O grupo separouse no ano 2011 tras publicar catro álbums de estudio.

## Discografía 
### Álbums 
## Notas
Basehead

**Basehead**, tamén coñecida como **dc Basehead** e **Basehead 2.0**, é unha banda estadounidense de rock alternativo formada por Michael Ivey en 1992. Ivey é o compositor e líder do grupo, engargándose das voces e de varios instrumentos. O seu álbum de estrea de 1992, *Play with Toys*, gravouse na casa de Ivey con varios músicos de estudio. Ivey formou unha banda de xira para os directos e esa banda realizou o segundo disco, *Not in Kansas Anymore*. No presente o grupo está formado por Ivey, o batería Aaron Burroughs e o baixista Brendan Ciotta.

Basehead foi loubada polo seu son distinivo e as súas letras. A música do grupo incorpora elementos de varios xéneros, como blues, funk, hip hop e rock. As letras de *Play with Toys* e *Not in Kansas Anymore* céntranse en temas como o uso de alcol e cánnabis, depresión, filosofía, política e relacións. Co lanzamento en 1996 de *Faith*, as letras comezaron a centrarse en temas cristiáns.

## Discografía 
### Álbums 
## Véxase tamén 
### Ligazóns externas 
* Páxina da banda
Bayside

**Bayside** é unha banda estadounidense de rock alternativo procedente de Bayside, na veciñanza neoiorquina de Queens. O grupo formouno no ano 2000 o vocalista Anthony Raneri e tamén está composto polo guitarrista Jack O'Shea, o baixista Nick Ghanbarian e o batería Chris Guglielmo. Dende a súa formación o grupo publicou oito álbums de estudio.

## Discografía 
### Álbums 
## Véxase tamén 
### Ligazóns externas 
* Páxina da banda
Ben Folds Five

**Ben Folds Five** foi un trío estadounidense de rock alternativo formado no ano 1993 en Chapel Hill, Carolina do Norte. Os seus membros eran Ben Folds (voces principais, piano, teclados, melódica, principal compositor), Robert Sledge (baixo, contrabaixo, sintetizadores, coros), e Darren Jessee (batería, percusión, coros, compositor). O grupo chegou á fama nas escenas alternativa, indie e pop. O seu sinxelo "Brick", do seu álbum de 1997 *Whatever and Ever Amen*, apareceu en moitas emisoras de radio comerciais. Durante os seus primeiros sete anos a banda publicou tres álbums de estudio, un álbum de caras b e descartes, e oito sinxelos. O grupo tamén contribuíu con temas a varias bandas sonoras e recompilatorios. Ben Folds Five separouse en outubro do ano 2000. A banda reuniuse en 2011 e publicou o seu cuarto álbum, *The Sound of the Life of the Mind*, en 2012.

## Discografía 
### Álbums
Gustave Planchon

**François Gustave Planchon**, nado o 29 de outubro de 1833 en Ganges, Hérault, e finado o 13 de abril de 1900 en Montpellier (Hérault), foi un farmacéutico, botánico e entomológo francés.

## Traxectoria 
Despois de obter en 1859 o doutoramento en Medicina na Universidade de Montpellier, foi nomeado profesor agregado da Facultade de Medicina de Montpellier, e profesor de Botánica na Facultade de Ciencias de Lausana, onde ensinou desde 1860 até 1862. Mentres realizaba as súas investigacións, continuou os estudos até obter o grao de doutor en Ciencias e título de farmacéutico, que acadoy en 1864. Nese mesmo ano, foi nomeado profesor agregado na Escola Superior de Farmacia de Montpellier. En 1872 obtivo a cátedra de Historia Natural das Drogas na Escola Superior de Farmacia de París. En 1886, foi nomeado director de dita Escola, ensinando nela até a súa morte, é dicir, durante case catorce anos.

Foi membro da Academia Nacional de Médicina de Feanciia, da Academia Nacional de Farmacia de Francia, e da Academia Real de Medicina de Bélxica.

## Investigacións 
Gustave Planchon é sobre todo coñecido polas súas investigacións sobre a estrutura das drogas vexetais (ou animais no caso das cochinillas). 

Bastante difícil de clasificar, no seu traballo dedicouse á farmacoloxía e a diversos campos das ciencias naturais, en particular á fisioloxía das plantas, a fitopaleontoloxía, á xeografía botánica (fitoxeografía) e a entomoloxía.

Como precursor, fixo que a *materia médica* se beneficiara da determinación das drogas polos sues caracteres morfolóxicos externos ao estudialas usando o microscopio, o que lle permitiu corrixir identificacións erróneas (*Kermes vermilio* vs *Kermes ilicis*), ou determinar moito máis precisamente a verdadeira orixe botánica de diferentes drogas.

## Obras 
* Publicación das 6ª e 7ª edicións revisadas da *Histoire naturelle des drogues simples* de G. Guibourt.
* ''Études des tufs calcaires de Montpellier au point de vue géologique et paléontologique. Suivi de Des modifications de la flore de Montpellier depuis le XVIe siècle jusqu'à nos jours*. París, F. Savy, 1864.
* *Traité pratique de la détermination des drogues simples 1875-76*.
* *Les drogues simples d'origine végétale 1895-96'' (en colaboración con E. Collin).

## Abreviatura 
A abreviatura **Planchon** emprégase para recoñecer a  como autoridade na descrición e taxonomía en zooloxía.

## Véxase tamén
Belly

**Belly** é unha banda estadounidense de rock alternativo fundado en Rhode Island en 1991 pola antiga membro de Throwing Muses e The Breeders Tanya Donelly. A formación orixinal consistía en Donelly nas voces e na guitarra, Fred Abong no baixo, e os irmáns Tom e Chris Gorman na guitarra e na batería respectivamente. A banda publicou dous álbums durante o estoupido do rock alternativo de principios dos 90 antes de separarse en 1995. Belly reuniuse en 2016 e realizou pequenas xiras polos Estados Unidos e o Reino Unido ese ano.

Os catro membros orixinais coñecéranse no instituto en Aquidneck Island, Rhode Island. Os irmáns Gorman e Abong procedían da escena hardcore de Newport (os Gormans tocaran en Verbal Assault, Abong in Vicious Circle). Donelly anteriormente fora membro de dúas bandas indie baseadas en Boston, Throwing Muses e The Breeders. En 1993 editaron o seu álbum de estrea, *Star*, e o seu sinxelo principal "Feed the Tree" sería a canción máis exitosa de Belly, chegando ao número 1 da lista da Billboard *Modern Rock Tracks* e ao 95 da *Hot 100*. Varios sinxelos máis do disco tamén chegaron á *Modern Rock Tracks*.

Pouco despois do lanzamento de *Star*, Abong deixou o grupo e foi substituído por Gail Greenwood. A banda editou o seu segundo álbum, *King*, a principios de 1995 e separouse a finais dese ano, iniciando Donelly unha longa carreira en solitario. Tanya reformou Belly en 2016 coa mesma formación que gravou *King*, e a banda publicou o seu terceiro álbum, *Dove*, en 2018.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Sociedad Deportiva Fisterra

A **Sociedad Deportiva Fisterra** é un club de fútbol galego da vila de Fisterra, na provincia da Coruña. Foi fundado o 6 de setembro de 1960 e actualmente xoga na Terceira división. 

## Historia 
A Sociedad Deportiva Fisterra fundouse o 6 de setembro de 1960.

## Datos do club 
### Últimas tempadas 
|}

## Notas
Band of Susans

**Band of Susans** foi unha banda estadounidense de rock alternativo formada en Nova York en 1986 e activa ata 1996. Orixinalmente estaba formada por Robert Poss (guitarra/voces), Susan Stenger (baixo/voces), Ron Spitzer (batería), Susan Lyall (guitarra) e Susan Tallman (guitarra). A banda pasou por varios cambios ao longo dos anos, normalmente contando con tres guitarrista. Poss, Stenger e Spitzer foron os membros principais de Band of Susans durante toda a súa carreira. A banda orixinouse na escena noise rock de Nova York, pero debido ao seu son cheo de capas de guitarras eran ás veces vistos como os equivalentes estadounidenses ás bandas británicas de shoegazing. Band os Susans tamén foi influenciada por compositores modernos como Rhys Chatham e Glenn Branca.

## Discografía 
### Álbums 
## Notas
Orxais

O topónimo **Orxais** indica a presenza de orxos. Pode referirse a:

;En Galiza
***Orxais**, lugar da parroquia de Vilar de Lor, no concello de Quiroga;
***Os Orxais**, lugar da parroquia de Xava, no concello do Bolo.

## Notas
## Véxase tamén
### Outros artigos
Estación de Palau Reial

**Palau Reial** (antigamente chamada *Palacio*) é unha estación situada na Avinguda Diagonal de Barcelona, no distrito de Les Corts. Nela enlazan a L3 do Metro de Barcelona e as liñas T1, T2, T3 do Trambaix.

A estación do metro inaugurouse en 1975 e está situada baixo a Avinguda Diagonal, entre as facultades de Química e Bioloxía da Universidade de Barcelona. A estación do Tram inaugurouse en 2004 e atópase no mesmo sitio que a de metro pero en superficie.

## Servizos ferroviarios 
## Outros transportes 
Na zona atópanse varias paradas de autobús, das seguintes liñas:
***TMB**: H6, 7, 33, 67, 75, 113
***Interurbanos**: L12, L51, L57, L61, L63, L64, L68, L69, L79 e L97
***Nitbus**: N12

## Galería de imaxes 

Ficheiro:Palau Reial station northbound platform.jpg|Plataforma da estación de metro dirección Trinitat Nova
Ficheiro:Estació de tramvia de Palau Reial 01 2018.jpg |Estación de tranvía
Ficheiro:Estació de tramvia de Palau Reial 02 2018.jpg |Tranvía da liña T3 destino Francesc Macià
Osoño

Como topónimo **Osoño** pode referirse a:

;En Galiza
***Osoño**, parroquia do concello de Vilardevós;
****Osoño**, lugar de dita parroquia.
Paleobotánica

A **paleobotánica**, tamén chamada ás veces **fitopaleontoloxía**, é a ciencia que ten por obxecto o estudo dos restos fósiles e das pegadas dos vexetais (en sentido amplo) para facerse cargo da morfoloxía, estrutura, ecoloxía, época nas que se desenvolveron, etc., das plantas doutros tempos xeolóxicos. Debido a que a súa práctica require métodos especiais, constitúe unha disciplina independente que, en esencia, vén a completar a sistemática vexetal coa achega de datos a miúdo de importancia extraordinaria no estudo as afinidades das plantas e as súas relacións filoxenéticas. Por iso hoxe en día non se considera distinta da sistemática botánica máis que polos seus métodos de traballo (que son fundamentalmente os da paleontoloxía).

## Tipos de fósiles vexetais 
Desde a perspectiva da tafonomía vexetal, os restos atravesan as tres etapas da taxonomía clásica: necrobiose, bioestratinomía e fosildiaxénese e, dependendo de como se preservaran no sedimento unha vez atravesados todos os filtros tafonómicos, é posíbel diferenciar:

**Impresións e compresións**: este tipo de fosilización dáse cando os vexetais se imprimen no sedimento deixando a súa pegada e a cor do resto fósil é idéntica á da rocha portadora. Tamén se denominan improntas. 

**Moldes e contramoldes**: sucede cando as partes das plantas con máis volume se enterran no sedimento. Se a materia orgánica se destrúe quedará un espazo deixado polo tronco. Se este oco se rechna con sedimento, fórmase eomolde, e o sedimento que o rodea constitúe o contramolde.

**Permineralizacións** ou **mineralización**: dáse cando os tecidos quedan impregnados de minerais como a sílice ou o carbonato de calcio. Normalmente imprégnanse as células despois da destrución do seu contido. Tamén poden encontrarse froitos e sementes mineralizados que son obxecto de estudo dentro da disciplina coñecida como paleocarpoloxía.

**Carbonización**: ao morrer a planta ou caer un resto da mesma nun ambiente pantanoso ou redutor, nun medio con pouco oxíxeno, os hidratos de carbono que constitúen a celulosa descompóñense lentamente, desprendendo metano e anhídrido carbónico. Esta forma de fosilización ten distintas etapas a través de períodos moi longos de tempo, formándose distintos materiais: turba, que é o carbón vexetal menos transformado, é unha substancia amourada de aspecto esponxoso, lignito, hulla e antracita, que é o carbón mineral máis transformado. 

**Ámbar** e **copal**: son resinas fósiles que poden conter no seu interior diversos elementos da flora ou a fauna do momento previo á fosilización.

**Pole** e **esporas fósiles**: células sexuais estudadas poa paleopalinolocía.[miniatura|[Folla fósil de faia (*Fagus sylvatica*) do Plioceno tardío de Francia, de hai aproximadamente tres millóns de anos.|centro]]

## Notas 
## Véxase tamén 
### Bibliografía 
* Font Quer, P. (1993): *Diccionario de botánica*. Barcelona: Editorial Labor. ISBN 84-335-0078-3.
George Hill

**George Hill** pódese referir a:

***George Francis Hill** (1867-1948), numismático, bibliotecario e historiador británico;
***George Jesse Hill** (nado en 1986), xogador de baloncesto estadounidense;
***George Roy Hill** (1921-2002), director de cine estadounidense.
Ourao

Como topónimo **Ourao** pode referirse a:

;En Galiza
***Ourao**, lugar da parroquia de Loiba, no concello de Ortigueira;
***Ourao**, lugar da parroquia de Magazos, no concello de Viveiro.

## Véxase tamén
### Outros artigos
Selección de fútbol de Noruega

A **selección de fútbol de Noruega** (en noruegués: *Norges herrelandslag i fotball*) é o equipo que representa a Noruega nas competicións internacionais oficiais de fútbol. A súa organización está a cargo da Federación Norueguesa de Fútbol (*Norges Fotballforbund*), pertencente á UEFA.

## Véxase tamén 
### Ligazóns externas 
* Sitio web oficial
George Francis Hill

: *Para outros artigos de persoas chamadas George Hill, véxase a páxina de homónimos **George Hill***

**George Francis Hill**, nado en Brahmapur, India Británica, o 22 de decembro de 1867, e finado en Londres o 18 de outubro de 1948, foi un numismático e historiador británico, bibliotecario principal e director do Museo Británico (1931-1936). Foi un destacado especialista en moeda da Antiga Grecia e en medallas renacentistas.

## Traxectoria 
### Infancia e formación 
O seu avó paterno, Micaiah Hill, fora o fundador en Londres da *London Missionary Society,* unha institución de misioneiros da igrexa congregacional, e o seu pai, Samuel John Hill, establecérase en Brahmapur, onde naceu George Francis Hill.

### Carreira 
En 1893 ingresou no Museo Británico, onde se adscribiu ao seu Departamento de Moedas e Medallas, que naquel momento era un importante centro de estudo da moeda da Antiga Grecia. Alí traballou con persoeiros tan salientables como Barclay Head e Reginald Poole, e cinco anos máis tarde publicou o seu primeiro traballo sobre moeda grega.
* 1923: Medalla Huntington, da *American Numismatic Society*.
* 1933: Cabaleiro da Orde do Baño.
* 1948: *Serena Medal*, da Academia Británica.

## Escolma de publicacións 
Estas son as monografías máis salientables publicadas por George Francis Hill:

* (1897): '**. British Museum. Londres.
* (1899): **'. Macmillan. Nova York.
* (1900): '**. British Museum. Londres.
* (1901): **'. Clarendon press. Oxford.
* (1904): *Catalogue of the Greek Coins of Cyprus*. British Museum. Londres.
* (1905): '**. Duckworth and Co. Londres.
* (1906): **'. Archibald Constable and Co. Londres.
* (1909): ''*. Constable & Co. Londres.
* (1910): *Catalogue of the Greek Coins of Phoenicia*. British Museum. Londres.
* (1914): *Catalogue of the Greek Coins of Palestine (Galilee, Samaria, and Judaea)*. British Museum/Longmans. Londres.
* (1915): *Italian Medals of the Renaissance in the British Museum*. 2 vols. British Museum. Londres.
* (1917): **. Longmans.
* (1924): *A Guide to the Exhibition of Historical Medals in the British Museum*. British Museum. Londres.
* (1930): *A Corpus of Italian Medals of the Renaissance Before Cellini*. 2 vols. British Museum. Londres.
* (1940): **. Cambridge University Press. Cambridge.
* (1960): *Renaissance Medals. Volume 1 of Samuel H. Kress Collection of Renaissance Bronzes''. Paul A. Stroock. Nova York.

## Notas 
## Véxase tamén 
### Ligazóns externas 
* Departamento de Moedas e Medallas do Museo Británico
* Museo Británico
Ousoño

O topónimo **Ousoño**, que ten a súa orixe ben no antropónimo *Ausonus* ou ben en *Ossonius*. Pode referir a:

;En Galiza
***Ousoño**, lugar da parroquia de Barro, no concello de Noia;
***Vilar de Ousoño**, lugar da parroquia de Barro, no concello de Noia.

;Fóra de Galiza

;En Asturias
***Ousoño**, lugar da parroquia de Pezós do concello de Pezós da Terra Eo-Navia.

## Notas
James Irwin

**James Benson "Jim" Irwin**, nado en Pittsburgh, Pensilvania, o 17 de marzo de 1930 e finado o 8 de agosto de 1991, foi un astronauta estadounidense que formou parte da misión Apollo 15.

## Traxectoria
Irwin graduouse en ciencias navais pola Academia Naval dos Estados Unidos en 1951 e foi máster en enxeñería aeronáutica e enxeñería da instrumentación pola Universidade de Míchigan en 1957.

Foi un dos 19 astronautas seleccionados pola NASA en abril de 1966, participando na misión Apollo 15 como piloto do módulo lunar. Faleceu o 8 de agosto de 1991.

## Notas 
## Véxase tamén 
### Outros artigos 
*Apollo 15